Document ID: 32007R1403

KOMISIJAS REGULA (EK) Nr. 1403/2007
(2007. gada 28. novembris),
ar ko atļauj kuģiem, kuri peld ar Spānijas karogu, atsākt sarkano zobaiņu zveju ICES VI, VII un VIII zonā (Kopienas ūdeņi un ūdeņi, kas nav trešo valstu suverenitātē vai jurisdikcijā)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2006. gada 19. decembra Regulā (EK) Nr. 2015/2006, ar ko 2007. un 2008. gadam Kopienas zvejas kuģiem nosaka zvejas iespējas attiecībā uz konkrētiem dziļūdens zivju krājumiem (3), ir noteiktas kvotas 2007. un 2008. gadam.
(2)
Spānija 2007. gada 22. oktobrī saskaņā ar Regulas (EEK) Nr. 2847/93 21. panta 2. punktu paziņoja Komisijai, ka tā paredzējusi aizliegt sarkano zobaiņu zveju ICES VI, VII un VIII zonas ūdeņos (Kopienas ūdeņi un ūdeņi, kas nav trešo valstu suverenitātē vai jurisdikcijā) no 2007. gada 19. oktobra.
(3)
Komisija 2007. gada 13. novembrī saskaņā ar Regulas (EEK) Nr. 2847/93 21. panta 3. punktu un Regulas (EK) Nr. 2371/2002 26. panta 4. punktu pieņēma Regulu (EK) Nr. 1328/2007 (4), ar ko nosaka aizliegumu kuģiem, kuri peld ar Spānijas karogu vai kuri reģistrēti Spānijā, zvejot sarkanās zobaines ICES VI, VII un VIII zonas ūdeņos (Kopienas ūdeņi un ūdeņi, kas nav trešo valstu suverenitātē vai jurisdikcijā).
(4)
Saskaņā ar informāciju, ko Komisija saņēmusi no Spānijas iestādēm, Spānijai iedalītajā kvotā VI, VII un VIII zonā (Kopienas ūdeņi un ūdeņi, kas nav trešo valstu suverenitātē vai jurisdikcijā) sarkanās zobaines vēl ir pieejamas. Tāpēc ir jāatļauj kuģiem, kuri peld ar Spānijas karogu vai ir reģistrēti Spānijā, zvejot sarkanās zobaines šajos ūdeņos.
(5)
Šai atļaujai jāstājas spēkā 2007. gada 30. oktobrī, lai attiecīgo daudzumu sarkano zobaiņu varētu zvejot līdz kārtējā gada beigām.
(6)
Komisijas Regula (EK) Nr. 1328/2007 ir jāatceļ no 2007. gada 30. oktobra,
IR PIEŅĒMUSI ŠO REGULU.
1. pants
Atcelšana
Ar šo atceļ Regulu (EK) Nr. 1328/2007.
2. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 30. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 28. novembrī

Labels: 8
18
6